CELEX: 52008PC0439
Language: mt
Date: 2008-07-10
Title: Proposta għal deċiżjoni tal-Kunsill li tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħra

Avviż Legali Importanti

|

52008PC0439

Proposta għal deċiżjoni tal-Kunsill li tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħra  /* KUMM/2008/0439 finali - AVC 2008/0136 */  

	[pic] | KUMMISSJONI TAL-KOMUNITAJIET EWROPEJ |Brussel 10.7.2008KUMM(2008) 439 finali2008/0136 (AVC)Proposta għalDEĊIŻJONI TAL-KUNSILLli tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħra(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża tikkostitwixxu l-istrumenti legali għall-konklużjoni ta’ Ftehim ta’ Sħubija Ekonomika Interim (FSE) bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħra: Proposta għal Deċiżjoni tal-Kunsill li tikkonkludi l-FSE interim.Kif imħabbar fil-Komunikazzjoni lill-Kunsill u l-Parlament Ewropew bid-data tat-23 ta' Ottubru 2007, l-FSE interim ġie nnegozjat mal-Kosta ta' l-Avorju biex jiġi evitat li jitħarbat il-kummerċ bejn dan il-pajjiż u l-Komunità dakinhar ta' l-iskadenza fil-31 ta' Diċembru 2007 tad-dispożizzjonijiet stabbiliti fl-Anness V tal-Ftehim ta' Cotonou u r-rinunzja tad-WTO li koprithom, u sakemm jitlesta FSE komprensiv mar-reġjun kollu ta' l-Afrika tal-Punent[1]. Wara l-inizjalar ta’ dan il-Ftehim fis-7 ta’ Diċembru 2007, il-Kosta ta' l-Avorju żdied mal-lista ta’ pajjiżi li jibbenefikaw mis-sistema ta’ kummerċ ta’ l-FSE stabbilita bir-Regolament tal-Kunsill (KE) Nru 1528/2007, adottat fl-20 ta’ Diċembru 2007. Dan ir-Regolament ipprovda għal applikazzjoni bil-quddiem tas-sistema kummerċjali ta’ l-FSE. Wara l-inizjalar ta' FSE interim fit-13 ta' Diċembru 2007, il-Gana ġie miżjud mal-lista. Bħala Pajjiżi Anqas Żviluppati (PAŻ), il-pajjiżi kollha l-oħra ta' l-Afrika t'Isfel, għajr għan-Niġerja u Kap Verde, huma suġġetti għall-inizjattiva Kollox Barra Armi (KBA) mill-1 ta' Jannar 2008 li toffri aċċess ħieles ta' kwota ħielsa mid-dazju għas-suq tal-KE għall-prodotti kollha ħlief l-armi. Kap Verde ħa l-grad fl-1 ta' Jannar 2008 ta' l-istatus ta' non-PAŻ iżda ngħata estensjoni ta' tliet snin li matulhom se jibqa' jibbenefika mis-sistema KBA, kif previst mir-Regolament tal-Kunsill Nru 980/2005 tas-27 ta' Ġunju 2005 li japplika skema ta' preferenzi tariffarji ġeneralizzati (PTĠ). In-Niġerja, li huwa pajjiż non-PAŻ, ingħatatlu l-possibbiltà li jinnegozja FSE interim ekwivalenti għal dawk innegozjati mal-Kosta ta' l-Avorju u l-Gana iżda ddeċieda li ma jagħmilx hekk. Bħala konsegwenza, huma soġġetti għas-sistema regolari tal-PTĠ mill-1 ta' Jannar 2008.In-negozjar ta’ FSE sħiħ mar-reġjun kollu ta’ l-Afrika tal-Punent jissokta, b’mod konsistenti mad-direttivi ta’ negozjar għal FSEs ma’ l-Istati ta’ l-AKP adottati mill-Kunsill fit-12 ta’ Ġunju 2002.L-FSE interim fih dispożizzjonijiet dwar il-Kummerċ fil-Prodotti, Dwana u Faċilitazzjoni ta' Kummerċ, Ostakli Tekniċi għall-Kummerċ u Miżuri Sanitarji u Fitosanitarji. Hemm ukoll dispożizzjonijiet dwar Kooperazzjoni fl-Iżvilupp li jistipulaw l-oqsma ta’ prijorità ta’ azzjoni għall-implimentazzjoni ta’ l-FSE. Kull kapitolu individwali sostantiv tal-Ftehim jinkludi oqsma speċifiċi ta’ kooperazzjoni u dikjarazzjoni dwar il-Kooperazzjoni fl-Iżvilupp tistabbilixxi r-rabta ma’ l-istrateġija ta' Għajnuna għall-Kummerċ ta' l-UE u tfakkar l-intenzjoni tal-Kummissjoni u ta’ l-Istati Membri li jikkontribwixxu għal fond ta’ żvilupp reġjonali. Il-Ftehim jipprevedi wkoll l-issoktar ta' negozjati f'livell reġjonali dwar l-investiment, is-servizzi u kwistjonijiet marbuta mal-kummerċ u jistipula li l-FSE reġjonali sħiħ se joħodlu postu ġaladarba jiġi konkluż.Sakemm jidħol fis-seħħ l-FSE interim, l-FSE interim jipprevedi l-applikazzjoni provviżorja tal-Ftehim.-  Il-Kummissjoni titlob lill-Kunsill-  jikkonkludi l-FSE interim f’isem il-Komunità.Il-Parlament Ewropew se ssirlu seħja biex jagħti l-kunsens tiegħu għall-konklużjoni ta’ l-FSE interim.L-Istati Membri huma wkoll partijiet mill-Ftehim, li għalhekk jeħtieġ li jiġi rratifikat minnhom skond il-proċeduri interni tagħhom.2008/0136 (AVC)Proposta għalDEĊIŻJONI TAL-KUNSILLli tikkonkludi l-Ftehim ta’ Sħubija Ekonomika Interim bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħraIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133 u 181 flimkien mat-tieni subparagrafu ta’ l-Artikolu 300(3) miġjuba fih,Wara li kkunsidra l-proposta mill-Kummissjoni[2],Wara li kkunsidra l-qbil tal-Parlament Ewropew[3],Billi:(1) Fit-12 ta’ Ġunju 2002 il-Kunsill awtorizza lill-Kummissjoni biex tiftaħ negozjati għal Ftehimiet ta’ Sħubija Ekonomika mal-pajjiżi ta’ l-AKP.(2) In-negozjati ta' Ftehim ta' Sħubija Ekonomika interim (minn issa 'l quddiem jissejjaħ 'FSE interim') ġew konklużi mal-Kosta ta' l-Avorju u l-Ftehim ġie inizjalat fid-9 ta' Diċembru 2007.(3) L-FSE interim qed jiġi applikat b’mod proviżorju minn [...] sakemm dan jidħol fis-seħħ.(4) L-FSE interim għandu jiġi konkluż f’isem il-Komunità.IDDEĊIDIET KIF ĠEJ:Artikolu 1Il-Ftehim ta’ Sħubija Ekonomika interim bejn il-Kosta ta' l-Avorju u l-Komunità Ewropea u l-Istati Membri tagħha huwa b’dan approvat f’isem il-Komunità.It-test ta' dan il-Ftehim huwa mehmuż ma' din id-Deċiżjoni.Artikolu 2Il-President tal-Kunsill għandu jagħti n-notifika msemmija fl-Artikolu 75 tal-Ftehim f’isem il-Komunità.Magħmula fi Brussell, […]Għall-KunsillIl-President[…]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. L-ISEM TAL-PROPOSTA:DEĊIŻJONI TAL-KUNSILL dwar il-konklużjoni ta' Ftehim ta’ Sħubija Ekonomika interim bejn il-Komunità Ewropea u l-Istati Membri tagħha, fuq naħa waħda, u l-Kosta ta' l-Avorju, fuq in-naħa l-oħra,2. IL-LINJI TAL-BAĠIT:Il-Kapitolu u l-Artikolu: 12/120Ammont ibbaġitjat għas-sena kkonċernata: 16 431 900 000 (Baġit 2008)3. IMPATT FINANZJARJU( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:4. MIŻURI KONTRA L-FRODIBiex tħares l-interessi finanzjarji tal-Komunitajiet kontra l-frodi u irregolaritajiet oħra, il-Kummissjoni tista' twettaq kontrolli u ispezzjonijiet fuq il-post skond l-Artikolu 21 tal-Ftehim ta' Sħubija Ekonomika interim. Fejn ikun meħtieġ, għandhom jitwettqu investigazzjonijiet mill-Uffiċċju Ewropew ta' Kontra l-Frodi (OLAF) u dawn għandhom jiġu rregolati mir-Regolament (KE) Nru 1073/1999 tal-Parlament Ewropew u tal-Kunsill. Il-Kummissjoni se twettaq kontrolli regolari fuq il-post u li jkunu bbażati fuq id-dokumenti.5. RIMARKI OĦRAJNIt-tariffi kollha doganali li baqa’ fuq il-prodotti li joriġinaw f’dawk ir-reġjuni ta’ l-AKP jew stati li kkonkludew in-negozjati dwar il-Ftehimiet ta’ Sħubija Ekonomika jew ftehimiet li jinkludu arranġamenti kummerċjali kompatibbli mad-WTO tneħħew permezz ta’ l-adozzjoni tar-Regolament tal-Kunsill 1528/2007. Għalhekk, ma hemm l-ebda impatt finanzjarju addizzjonali assoċjat ma’ din il-proposta.[1] Il-pajjiżi ta' dan ir-reġjun huma l-Benin, Burkina Faso, Il-Kosta ta' l-Avorju, il-Ginea Bissaw, il-Mali, in-Niġer, is-Senegal, it-Togo, Kap Verde, il-Gambja, il-Gana, il-Ginea, il-Liberja, in-Niġerja, is-Sierra Leone u l-Mawritanja.[2] ĠU C […], […], p. […].[3] ĠU C […], […], p. […].